wickkiey/tamil-wikipedia-markdown huggingface dataset:
# 1876



**1876** (**MDCCCLXXVI**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு நெட்டாண்டு ஆகும்.  

## நிகழ்வுகள்
- ஜனவரி 31 - அனைத்து ஆதிகுடிகளும் அவர்களுக்கென ஒதுக்கப்பட்ட சிறப்பு இடங்களுக்கு செல்ல வேண்டுமென ஐக்கிய அமெரிக்கா கட்டளை இட்டது.
- பெப்ரவரி 3 - பராகுவே ஆர்ஜெண்டீனாவுடன் அமைதி ஒப்பந்தத்தில் கைச்சாத்திட்டது.
- பெப்ரவரி 19 - யாழ்ப்பாணம் கத்தோலிக்க கார்டியன் (The Jaffna Catholic Guardian) இதழ் யாழ்ப்பாணத்தில் ஆரம்பிக்கப்பட்டது.
- மார்ச் 7 - அலெக்சாண்டர் கிரகம் பெல் தொலைபேசிக்கான காப்புரிமம் (#174,465) பெற்றார்.
- மார்ச் 10 - அலெக்சாண்டர் கிரகாம் பெல் வெற்றிகரமாக உலகின் முதலாவது தொலைபேசி அழைப்பை ஏற்படுத்தினார். அவர் பேசியது: "Mr. Watson, come here, I want you."
- ஏப்ரல் 16 - பல்கேரியாவில் ஒட்டோமான் இராச்சியத்திற்கெதிராக புரட்சி வெடித்தது.
- ஏப்ரல் 28 - இந்தியாவின் அரசியாக விக்டோரியா மகாராணி தெரிவு செய்யப்பட்டமை லண்டன் வர்த்தமானி மூலம் அறிவிக்கப்பட்டது.
- ஜூலை 1 - சேர்பியா துருக்கி மீது போரை அறிவித்தது.
- ஜூலை 2 - மொண்டெனேகிரோ துருக்கி மீது போரை அறிவித்தது.
- அக்டோபர் 21 - யாழ்ப்பாணத்தில் காலரா நோய் வேகமாகப் பரவியது.
- அக்டோபர் 26 - இந்தியாவுக்கும் இலங்கைக்கும் இடையே தொடருந்து சேவையை ஆரம்பிப்பதற்கான முடிவு பக்கிங்ஹாம் அரசரால் எடுக்கப்பட்டது.
- அக்டோபர் 31 - இந்தியாவின் கிழக்குக் கரையில் இடம்பெற்ற சூறாவளியினால் (cyclone) 200,000 பேர் வரையில் இறந்தனர்.

## நாள் அறியப்படாதவை
- "The Adventures of Tom Sawyer" நூல் வெளியிடப்பட்டது.
- அமெரிக்க வேதியியல் குமுகம் ஆரம்பிக்கப்பட்டது.

## பிறப்புகள்
- பெப்ரவரி 20 - கா. நமச்சிவாயம், தமிழறிஞர் (இ. 1936)
- ஜூலை 15 - மறைமலை அடிகள்
- ஆகஸ்ட் 7 - மாத்தா ஹரி, நாசி உளவாளி (இ. 1917)
- ஆகஸ்ட் 27 - தேசிக விநாயகம்பிள்ளை, கவிமணி (இ. 1954)
- டிசம்பர் 25 - முகமது அலி ஜின்னா, பாகிஸ்தானைத் தோற்றுவித்தவர் (இ. 1948)

## இறப்புகள்
- ஜனவரி 2 - மீனாட்சி சுந்தரம் பிள்ளை

## 1876 நாட்காட்டி
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

<includeonly></includeonly>  
<noinclude></noinclude>  
<includeonly></includeonly><div>  
<div> <span>வார்ப்புரு ஆவணப்படுத்தல்</span></div>  

## வார்ப்புருக்கள்
தமிழ் விக்கிபீடியாவில் பின்வரும் மூன்றுவகையான நுழைவாயில் பெட்டிகள் காணப்படுகின்றன. தேவைக் கேற்ப இவை பயன்படுத்தப்படலாம்.  

- -
- -
- -

## பயன்பாடு

### முதலாம் வகையான பெட்டி
1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படாது.  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்  

2. பெட்டி முடிவில் பின்வருமாறு அடிகுறிப்பையும் இடலாம்  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்  

### இரண்டாம் வகையான பெட்டி
1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படாது.  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்  

2. பெட்டி முடிவில் பின்வருமாறு அடிகுறிப்பையும் இடலாம்  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்  

### மூன்றாம் வகையான பெட்டி
1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படுவதோடு அதற்கான இணைப்பை களம் 2 இல் இணைக்க வேண்டும்.  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்  

2. பெட்டி முடிவில் பின்வருமாறு அடிகுறிப்பையும் இடலாம்  
<pre>  

பெட்டியுள் வரவேண்டிய பத்தியை இங்கே இடவும்  

</pre>  

பெட்டியுள் வரவேண்டிய பத்தியை இங்கே இடவும்
# விக்கிப்பீடியா:ஆண்டு நிறைவுகள்/அக்டோபர் 27


**அக்டோபர் 27**:  
- 1795 &ndash; எசுப்பானியக் குடியேற்றங்களுக்கும் அமெரிக்காவுக்கும் இடையேயான எல்லைகளை வரையறுக்கும் உடன்படிக்கை இரு நாடுகளுக்கும் இடையில் மத்ரித் நகரில் செய்துகொள்ளப்பட்டது.
- 1922 &ndash; தென்னாப்பிரிக்க ஒன்றியத்தில் இணைய ரொடீசியாவில் இடம்பெற்ற பொதுவாக்கெடுப்பு தோல்வியில் முடிந்தது.
- 1958 &ndash; பாக்கித்தானின் முதலாவது அரசுத்தலைவர் இஸ்காண்டர் மிர்சா இராணுவப் புரட்சி ஒன்றில் பதவியில் இருந்து இறக்கப்பட்டு இராணுவத் தலைவர் **அயூப் கான்** (படம்) ஆட்சியைக் கைப்பற்றினார்.
- 1962 &ndash; கியூபா ஏவுகணை நெருக்கடி: கியூபாவில் அமெரிக்காவின் யூ-2 விமானம் சோவியத் தயாரிப்பு நில வான் ஏவுகணை மூலம் சுட்டு வீழ்த்தப்பட்டது.
- 1990 &ndash; வட இலங்கை முஸ்லீம்களின் கட்டாய வெளியேற்றம்: யாழ்ப்பாண மாவட்டத்தைத் தாயகமாக கொண்ட முசுலிம்கள் அனைவரும் விடுதலைப் புலிகளால் வெளியேற்றப்பட்டனர்.
- 1999 &ndash; ஆர்மீனிய நாடாளுமன்றத்தில் இடம்பெற்ற துப்பாக்கிச் சூட்டு நிகழ்வில் பிரதமர், அவைத் தலைவர் உட்பட 8 பேர் கொல்லப்பட்டனர்.
- 2017 &ndash; காத்தலோனியா எசுப்பானியாவிடம் இருந்து விடுதலையை அறிவித்தது.
**ரமேஷ் பிரேதன்** (பி.&nbsp;1964) **இழான் பில்லியொசா** (இ.&nbsp;1982)
# துருக்மெனிஸ்தான்


**துருக்மெனிஸ்தான்** (*Turkmenistan*) அல்லது **துருக்மேனியா**) என்பது மத்திய ஆசியாவில் உள்ள ஒரு நாடாகும். இது 1991 வரை சோவியத் ஒன்றியத்தின் கீழ் ஒரு குடியரசாக இருந்தது. இதன் எல்லைகளில் தென்கிழக்கே ஆப்கானிஸ்தான், தென்மேற்கே ஈரான், வடகிழக்கே உஸ்பெகிஸ்தான், வடமேற்கே கசக்ஸ்தான், மேற்கே கஸ்பியன் கடல் ஆகியன அமைந்திருக்கின்றன. இங்குள்ள மக்கள் தொகையில் 87% இஸ்லாமியர்கள் ஆவர். இந்நாட்டின் சில பகுதிகளில் இயற்கை வளங்கள் நிறைந்தவையாக இருந்தாலும், நாட்டின் பெரும் பகுதி காரகும் பாலைவனத்தினால் நிறைந்துள்ளது. டிசம்பர் 21, 2006 வரையில் இந்நாட்டில் "சபர்முராட் நியாசொவ்" தலைமையில் அவரது மறைவு வரையில் ஒரு-கட்சி ஆட்சியே அமைந்திருந்தது. பெப்ரவரி 11, 2007 இல் அதிபர் தேர்தல்கள் இங்கு நடைபெற்று, கேர்பாங்குலி பேர்டிமுகமேதொவ் 89% வாக்குகளைப் பெற்று அதிபரானார்.
# தாமேலி மொழி



**தாமேலி மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இப் பகுதி மிர்க்கானி கோட்டையிலிருந்து *அரண்டு* கணவாய்க்குச் செல்லும் பாதையில் *தோர்ஷ்* என்னுமிடத்திற்கு 10 மைல்கள் தெற்கே சித்ரால் ஆற்றின் கிழக்குப் பக்கத்தில் உள்ளது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. இப் பகுப்பு மொழியியல் அடிப்படையிலன்றி புவியியல் அடிப்படையிலேயே அமைந்துள்ளதாகக் கருதப்படுகிறது.  

தாமேலி பேசப்படும் ஊர்களில் இது இன்னமும் முக்கிய மொழியாகவே பயன்படுத்தப்பட்டு வருகிறது. சிறுவர்களால் தொடர்ந்தும் பயிலப்பட்டு வரும் இம் மொழியைப் பேசுவோரில் வளர்ந்த ஆண்கள் பாஷ்தூ மொழியை இரண்டாவது மொழியாகப் பயன்படுத்தி வருகின்றனர். சிலர் கோவார், உருது போன்ற மொழிகளையும் பேசக்கூடியவர்களாக உள்ளனர். எனினும் தாமேலி மொழிப் பயன்பாட்டில் பெருமளவிலான மாற்றம் ஏற்பட்டிருப்பதாகத் தெரியவில்லை.  

- எத்னோலாக் தாமேலி மொழி பற்றிய அறிக்கை
# கலாசா மொழி



**கலாசா மொழி**, பாக்கித்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  

கலாசா மொழி பேசுவோர் எல்லோரும் தொடக்கத்தில் தமக்கென ஒரு சமயத்தைப் பின்பற்றி வந்தனர். பிற்காலத்தில் பலர் இசுலாம் மதத்துக்கு மாறிவிட்டனர் எனினும் சுமார் 3000 பேர் வரை இன்னமும் தங்கள் மரபுவழிச் சமயத்தையே பின்பற்றி வருகின்றனர்.  

இம் மொழி தொடர்பில் நிபுணரான *ரிச்சார்ட்டு ஸ்ட்ராண்ட்* என்பவர், *கலாசா* என்னும் பெயர் ஆப்கானித்தானின், நூரித்தான் மாகாணத்தில் கலாசா பள்ளத்தாக்கின் வடமேற்குப் பகுதியில் வாழும் நூரித்தானி மக்களின் இனப் பெயரோடு தொடர்பு உடையது எனக் கருதுகிறார். பல நூற்றாண்டுகளுக்கு முன் தெற்குச் சித்ரால் பகுதிவரை பரவியிருந்த இவர்களிடம் இருந்தே இப் பெயரை கலாசா மொழி பேசுவோர் பெற்றிருக்கலாம் என்பது இவர் கருத்து. எனினும், இந்திய-ஈரானிய மொழிப் பிரிவின் இன்னொரு குழுவைச் சார்ந்த நூரித்தானி மொழியாகிய கலாசா -அலா மொழிக்கும், இந்திய-ஆரிய மொழியாகிய கலாசா-முன் மொழிக்கும் எவ்வித தொடர்பும் கிடையாது.
# கோவார் மொழி



**கோவார் மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் யாசின் பள்ளத்தாக்கு, *கில்கிட்* பகுதியிலுள்ள *குப்பிஸ்*, மேல் *சுவாத்* பகுதியின் சில இடங்கள் ஆகியவற்றில் பேசப்படும் ஒரு மொழியாகும். அத்துடன் இம் மொழி *கில்கிட்*, *குன்சா* பகுதிகளின் பிற மொழி பேசும் இடங்களில் இரண்டாம் மொழியாகவும் பயன்பட்டு வருகிறது. ஆப்கானிஸ்தான், சீனா, இந்தியா, தாஜிக்கிஸ்தான் போன்ற நாடுகளிலும், துருக்கியின் இஸ்தான்புல் நகரிலும் இம்மொழி பேசுவோர் குறைந்த அளவில் இருப்பதாகச் சொல்லப்படுகிறது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  

கோவார் மொழியில், பிற தார்டிக் மொழிகளுடன் ஒப்பிடும்போது கூடுதலான ஈரானிய மொழிகளின் செல்வாக்கு உள்ளது. ஷினா, கோஹிஸ்தானி என்பவை போலன்றிக் குறைந்த அளவு சமஸ்கிருதச் செல்வாக்கே கோவார் மொழியில் காணப்படுகின்றது.
# கோஹிஸ்தானி மொழி



**கோஹிஸ்தானி மொழி**, பாகிஸ்தானின் வடமேற்கு முன்னரங்க மாகாணத்திலுள்ள கோஹிஸ்தான் பகுதியில் பேசப்படும் ஒரு மொழியாகும். எத்னோலாக் கோஹிஸ்தானி என்பதை பல மொழிகளைக் கொண்ட ஒரு குழுவின் பெயராகக் கொடுத்துள்ளது. எனினும் கோஹிஸ்தானில் சிந்து ஆற்றின் மேற்குக் கரையில் பெரும்பான்மையாகப் பேசப்படும் மொழியே இங்கே கோஹிஸ்தானி எனக் குறிப்பிடப்படுகின்றது. வேறு பல மலைப்பகுதி மொழிகளும் கோஹிஸ்தானி என்ற பெயருள் அடக்கப்படுவதனால், வேறுபடுத்துவதற்காக இம் மொழி *சிந்து-கோஹிஸ்தானி* என்ற பெயராலும் அழைக்கப்படுவது உண்டு. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  

கோஹிஸ்தானி மொழியில் வாய்மொழி அல்லது எழுதப்பட்ட இலக்கியங்கள் எதுவும் இருப்பதாக அறியப்படவில்லை. இம் மொழி பற்றிப் போதிய அளவு ஆய்வுகள் நடத்தப்பட்டதாகத் தெரியவில்லை. எனினும் பிரித்தானியர் ஆட்சிக் காலத்திலும் அதன் பின்னரும் இம் மொழி பற்றிக் குறிப்பிட்டவர்கள் பல்வேறு பெயர்களால் இதனை அழைத்துள்ளனர். *மையா' (Maiya), கில் (Khil), சேயோயிஸ் (Seois)* என்பவை அவற்றுட் சில.  

## உசாத்துணைகள்
- கடல்கடந்த பாகிஸ்தான் பவுண்டேஷனின் இணையத் தளம்
- சிந்து-கோஹிஸ்தானி மொழி பற்றிய எத்னோலாக் அறிக்கை
# சினா மொழி



**சினா மொழி**, பாக்கித்தானின் வட பகுதிகளில் பரவலாகப் பேசப்படும் ஒரு மொழியாகும். இதுவே பாக்கித்தானின் வட பகுதிகளில் பாசப்படும் மொழிகளுள் முக்கியமானது. இது இந்தியாவிலும் வடக்குக் காசுமீர் பகுதியில் பேசப்படுகின்றது. பாக்கித்தானில் இம் மொழி பேசுவோர் பெரும்பாலும் கில்கிட் மற்றும் தயமெர் மாவட்டங்களிலேயே வாழுகின்றனர். இவற்றைவிட பால்ட்டித்தான், கோகிசுத்தான் மாவட்டங்களிலும் காணப்படுகின்றனர்  

இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  

இம் மொழி குறித்த ஆய்வுகள் இதன் கிளை மொழிகளின் வேறுபாடுகள் குறித்து ஒத்த கருத்து உடையவையாக இல்லை. எனினும் இம் மொழியின் அடையாளத்தை நிறுவுவதிலும், இலக்கணத்தை உருவாக்குவதிலும் பல ஆய்வுகள் நடத்தப்பட்டுள்ளன. 1980 ஆம் ஆண்டிலிருந்து லெயிட்னர் (Leitner), கிரியர்சன் (Grierson), லாரிமர் (Lorimer), பெய்லி (Bailey) ஆகியோர் இம் மொழி தொடர்பாகப் பல பங்களிப்புக்களைச் செய்துள்ளனர். இவர்களுள் பெய்லியே இதன் இலக்கணம், ஒலியனியல் என்பவை தொடர்பில் ஆழமான ஆய்வுகளைச் செய்தவர் ஆவார். இவர் தனது ஆய்வுகள் மூலம் மூன்று வகையான சினா மொழிகளை அடையாளம் கண்டார். இவை கில்கிட்டி, கோகிசுத்தானி, அசிடன் என்பனவாகும்.  

கில்கிட் மாவட்டத்தில் பேசப்படும் மொழியே பொது சினாவாகக் கொள்ளப்படுகின்றது. எனினும் இதனைப் பொது மொழியாக உயர்த்துவதற்கு நிறையச் செய்யவேண்டி இருக்கிறது. இப்பொழுதுதான் இக் கிளை மொழியில் இலக்கியங்கள் சில வரத் தொடங்குகின்றன. பாக்கித்தான் வானொலியும் சில நிகழ்ச்சிகளை இம்மொழியில் தயாரித்திருக்கிறது.  

## உசாத்துணைகள்
- கடல்கடந்த பாகிஸ்தான் பவுண்டேஷனின் இணையத் தளம்
- ஷினா மொழி பற்றிய எத்னோலாக் அறிக்கை
# கோஹிஸ்தான் மாவட்டம்


**கோஹிஸ்தான்** (کوہستان) பாகிஸ்தானின் கைபர் பக்துன்வா மாகாணத்தில் உள்ள ஒரு மாவட்டமாகும். பாரசீக மொழியில் *கோஹிஸ்தான்* என்பது *மலை நாடு* என்னும் பொருள் தரும் ஒரு சொல்லாகும். நடு, தென் மற்றும் தென்மேற்கு ஆசியப் பகுதிகளுக்கு இடையிலான தொடர்புப் பதையாக இருந்ததனால் இப் பகுதிக்குச் சிறப்பான வரலாறு உண்டு. இப் பகுதியில், மிகப் பழங்காலம் முதலே பெரும்பான்மையாகத் தார்டிக் மற்றும் பஷ்தூன் இனக்குழுவினர் வாழ்ந்து வருகின்றனர். இப் பகுதி வரலாற்றில், பாரசீகர், கிரேக்கர், சித்தியர், குஷாண்கள், துருக்கியர், ஆப்கானியர், முகலாயர், பிரித்தானியர் போன்றோரால் கைப்பற்றப்பட்டு இருந்துள்ளது.  

## புவியியல்
இம் மாவட்டம் மிகவும் குறைவான மக்கள் அடர்த்தி கொண்ட ஒரு மாவட்டமாகும். இது, காஷ்மீரின் பாகிஸ்தான் ஆளுகைக்கு உட்பட்ட ஆசாத் காஷ்மீரைக் கிழக்கு எல்லையாகவும், ஆப்கானிஸ்தானின் நூரிஸ்தான் மாகாணத்தை மேற்கு எல்லையாகவும் கொண்டது. யூரேசிய நிலத்தட்டும், இந்தியத் துணைக்கண்டமும் சந்திக்கும் இடத்தில் அமைந்திருப்பதால், இப் பகுதி, 2005 ஆம் ஆண்டில் காஷ்மீரில் இடம்பெற்றது போன்ற நிலநடுக்கங்களுக்கு உட்படக்கூடியது.  

பசுமையான காடுகளையும், பாரிய மலைகளையும், ஆறுகளையும் கொண்டது இம் மாவட்டம். சிந்து நதி இப் பகுதியை இரண்டு பிரிவுகளாகப் பிரிக்கிறது. கிழக்குப் பகுதி சிந்து கோஹிஸ்தான் என்றும் மேற்குப் பகுதி சுவாத் கோஹிஸ்தான் என்றும் அழைக்கப்படுகின்றது. கில்கிட்டுக்குப் போகும் காராக்கோரம் நெடுஞ்சாலை கோஹிஸ்தான் ஊடாகச் செல்கிறது. இச் சாலையில் உள்ள கோஹிஸ்தான் நகரங்கள் எல்லாமே கடல் மட்டத்திலிருந்து 600 மீட்டருக்கும் குறைவான உயரத்திலேயே அமைந்துள்ளன.  

கோஹிஸ்தான் மாவட்டம் தாசில்கள் எனப்படும் மூன்று துணைப் பிரிவுகளாகப் பிரிக்கப்பட்டு உள்ளது. இவை, பாலாஸ், பட்டான், தஸ்சு என்பனவாகும். தஸ்சு நகரம் இம் மாவட்டத்தின் தலைநகரம் ஆகும்.  

## பொருளாதாரம்
பெரும்பாலான கோஹிஸ்தானியர் கால்நடை வளர்ப்பிலேயே தங்கியுள்ளனர். இவர்கள் பாலுக்காகவும் இறைச்சிக்காகவும், மாடுகள், செம்மறியாடுகள், ஆடுகள் என்பவற்றை வளர்க்கின்றனர்.
# விக்கிப்பீடியா:ஆண்டு நிறைவுகள்/அக்டோபர் 28


**அக்டோபர் 28**:  
- 1636 &ndash; மாசச்சூசெட்சு குடியேற்றத்தில் முதலாவது கல்லூரியை நிறுவுவதற்கான வாக்கெடுப்பை அடுத்து அமெரிக்காவின் ஆர்வர்டு பல்கலைக்கழகம் என இன்று அழைக்கப்படும் கல்லூரி நிறுவப்பட்டது.
- 1834 &ndash; மேற்கு ஆஸ்திரேலியாவின் பிஞ்சாரா என்ற இடத்தில் பிரித்தானியக் குடியேறிகளினால் 30 நூங்கார் பழங்குடியினர் கொல்லப்பட்டனர்.
- 1886 &ndash; நியூயார்க் துறைமுகத்தில் **விடுதலைச் சிலையை** (படம்) அரசுத்தலைவர் குரோவர் கிளீவ்லாண்ட் திறந்து வைத்தார்.
- 1962 &ndash; கியூபா ஏவுகணை நெருக்கடி முடிவுக்கு வந்தது. சோவியத் பிரதமர் நிக்கிட்டா குருசேவ் சோவியத் ஏவுகணைகளை கியூபாவில் இருந்து அகற்ற உத்தரவிட்டார்.
- 1965 &ndash; இரண்டாம் வத்திக்கான் பொதுச்சங்கத்தின் "கிறித்தவமல்லாத சமயங்களுடனான திருச்சபையின் தொடர்புகள் பற்றிய அறிவிப்பை" திருத்தந்தை ஆறாம் பவுல் அறிவித்தார். இதன்படி, இயேசு கிறித்துவின் இறப்புக்கு யூதர்கள் காரணம் என்ற 760-ஆண்டுக்கால அறிவிப்பு மீளப்பெறப்பட்டது.
- 1995 &ndash; அசர்பைஜான் தலைநகர் பக்கூவில் சுரங்கத் தொடருந்துப் பாதையில் ஏற்பட்ட தீவிபத்தில் 229 பேர் உயிரிழந்தனர், 265 பேர் காயமடைந்தனர்.
**ருக்மணி தேவி** (இ.&nbsp;1978) **பி.ஸ்ரீ.** (இ.&nbsp;1981) **மைசூர் வீ. துரைசுவாமி** (இ.&nbsp;1997)
# குரோவர் கிளீவ்லாண்ட்


**ஸ்டீபன் குரோவர் கிளீவ்லாண்ட்** (*Stephen Grover Cleveland*, மார்ச் 18, 1837 – ஜூன் 24, 1908), என்பவர் ஐக்கிய அமெரிக்காவின் 22வதும், 24வதும் குடியரசுத் தலைவர் ஆவார். 1889இல் இடம்பெற்ற தேர்தலில் இவர் பெஞ்சமின் ஹரிசனிடம் தோற்று மீண்டும் 1893 தேர்தலில் வெற்றி பெற்று இரண்டாம் முறை அதிபரானார்.
# பலூச்சி மொழி



**பலூச்சி மொழி** ஒரு வடமேற்கு ஈரானிய மொழியாகும். மேற்குப் பாகிஸ்தான், கிழக்கு ஈரான் மற்றும் தெற்கு ஆப்கானிஸ்தான் ஆகியவற்றில் உள்ள பலூச்சிஸ்தானின் பலூச் பகுதியின் முதன்மை மொழி இதுவாகும். இது சில பிராகுயிக்களால் இரண்டாம் மொழியாகவும் பேசப்படுகிறது. இது பாகிஸ்தானின் ஒன்பது உத்தியோக மொழிகளுள் ஒன்றாகவும் உள்ளது.  

## கிளைமொழிகள்
பலூச்சி மொழிக்குப் பல கிளைமொழிகள் உள்ளன. எத்னோலாக் மூன்று கிளைமொழிகளாக, கிழக்குப் பலூச்சி, மேற்குப் பலூச்சி, தெற்குப் பலூச்சி என்னும் மூன்றையும் குறித்துள்ளது. ஈரானிக்கா கலைக்களஞ்சியம் ஆறு கிளைமொழிகளைப் பட்டியலிட்டுள்ளது. இவை, ரக்ஷானி, சரவானி, லக்ஷாரி, கேச்சி, கரையோரக் கிளைமொழிகள், கிழக்கு மலைப்பகுதிப் பலூச்சி என்பனவாகும். இவற்றுள் ரக்ஷானிக்குத் துணைக் கிளைமொழிகளாக கலாத்தி, பஞ்குரி, சர்ஹாத்தி என்னும் மூன்று மொழிகள் தரப்பட்டுள்ளன.  

## எழுத்து

19 ஆம் நூற்றாண்டுக்கு முன்னர் பலூச்சி எழுத்து வடிவம் இல்லாத ஒரு மொழியாகவே இருந்தது. உத்தியோக எழுத்து மொழியாக பாரசீகம் இருந்தபோதும், பலூச் நீதிமன்றங்களில் பலூச்சி பேசப்பட்டு வந்தது. பிரித்தானிய மொழியியலாளர்களும், அரசியல் வரலாற்று அறிஞர்களும் ரோம எழுத்து வடிவங்களையே பயன்படுத்தினர். பாகிஸ்தான் விடுதலைக்குப் பின்னர் பலூச் அறிஞர்கள், நஸ்டாலிக் அரபி எழுத்துக்களைப் பயன்படுத்தினர். ஆப்கானிஸ்தானில் பாஷ்தூ மொழியை எழுதப் பயன்படுத்தும் மாற்றம் செய்யப்பட்ட அரபி எழுத்துக்களைப் பயன்படுத்துகின்றனர்.  

## ஒலியனியல்

| கூட்டுயிர்கள் | ai, au, aːi |  |
| --- | --- | --- |
| வெடிப்பொலிக் கூறுகள் | p, b, t, d, ʈ, ɖ, k, ɡ |  |
| வெடிப்புரசொலிகள் | ʧ, ʤ |  |
| உரசொலிகள் | s, z, ʃ, ʒ, h
* Allophones for syllable final -b, -t, -d -> -v, -θ, -ð (Eastern Hill Balochi only)
* Fricatives in unassimilated loanwords: f, x, ɣ |  |
| மூக்கொலிகள் | m, n, ŋ |  |
| உருட்டொலிகள் | r, ɽ |  |
| பக்க உயிர்ப்போலிகள் | l |  |
| உயிர்ப்போலிகள் | w, j | } |
# பண்டுவாசுதேவன்


**பண்டுவாசுதேவன்** (கி.மு. 504-474) அல்லது **பண்டுவாசுதேவ** இலங்கையின் முதலாவது அரச மரபின் இரண்டாவது அரசனாவான். இவன் முதலாவது அரச மரபைத் தோற்றுவித்தவனும் முதல் அரசனுமான கலிங்க இளவரசன் விஜயனின் உடன்பிறந்தான் மகன் என மகாவம்சம் குறிப்பிடுகிறது. ஆனால் மகாவம்சத்துக்கு முன்னர் இயற்றப்பட்ட தீபவம்சம் இவனை **பண்டு**வாசன் என்று குறிப்பிடுவதைக் கொண்டு இவன் பாண்டிய நாட்டில் இருந்து வந்தனர் என்றும் வரலாற்றறிஞர்கள் வாதிடுகின்றனர். இதற்கு ஆதாரமாக விஜயன் பாண்டியனின் மகளை மணந்ததைக் குறிப்பிட்டு மீண்டும் இலங்கையை ஆள ஆட்சியாளர் இல்லை என்பதால் பண்டுவாசனை பாண்டியன் இலங்கைக்கு அனுப்பியதாக குறிப்பிடுகின்றனர். கி.மு 505 இல் விஜயன் வாரிசு இல்லாமல் இறந்தான்.  

## மகாவம்சம் கூறும் பண்டுவாசுதேவன் இலங்கை வரவு
சிறிது கால இடைவெளியின் பின்னர் கலிங்கநாட்டில் இருந்த பண்டுவாசுதேவன் அழைத்து வரப்பட்டு முடி சூட்டப்பட்டான். இளவரசன் பண்டுவாசுதேவன் பிரபுத்துவ குடும்பங்களைச் சேர்ந்த இளைஞர்களான உதவியாளர்களுடன் வந்ததாக இலங்கைச் சரித்திரம் கூறும் நூலான மகாவம்சம் கூறுகின்றது. கலிங்க நாட்டிலிருந்து வந்த இளவரசியான புத்தகாஞ்சனா என்பவளை பண்டுவாசுதேவன் மணம் செய்துகொண்டான். புத்தகாஞ்சனா பண்டைய அரச குடும்பத்தைச் சேர்ந்தவனும் புத்தரின் ஒன்றுவிட்ட சகோதரனுமான *பாண்டா* என்னும் அரசனுடைய மகளாவாள். இவனுக்குப் பத்து ஆண் மக்களும், உம்மத சித்தா என்னும் ஒரு பெண் பிள்ளையும் இருந்தனர். மூத்த மகன் அபய என்பவனாவான். இவனது இறப்பின் பின்னர் இவனது மூத்த மகன் அபய அரசனானான்.
# பண்டுகாபயன்


**பண்டுகாபயன்** (கி.மு. 437-367) இலங்கையின் முதலாவதாகக் கருதப்படும் அரச மரபின் நான்காவது அரசனாவான். இவன் இம்மரபின் இரண்டாவது அரசனான பண்டுவாசுதேவனின் மகள் வழிப் பேரனும், மூன்றாவது அரசனான அபய மற்றும் அவனைப் பதவியிலிருந்து இறக்கிய பின் பகர ஆளுனராக இருந்த திஸ்ஸ ஆகியோரின் மருமகனும் ஆவான்.  

"பண்டு காபய" என்று மகாவம்சத்தில் குறிப்பிடப்படும் இம்மன்னன் சிங்கள மன்னனாக மகாவம்சத்தில் சொல்லப்பட்டாலும், இவனது பெயர் "பண்டு கபாயன்" (பண்டு என்றால் "பழைய" ,கபாயன் என்றால் "சிவன்") என்றும் இது இந்துக்களின் பழ‌ம்பெரும் தெய்வ‌மான "முந்துசிவ‌ன்" என்ற‌ பெய‌ரை ஒத்து உள்ளது என்றும், இத‌ன்மூல‌ம் இவ‌ன் ஒரு த‌மிழ் ம‌ன்னன் என்றும் வாதிடப்படுகிறது. இதே வாதம் இவனது பாட்டனான பண்டுவாசுதேவன் என்பவனுக்கும் முன்வைக்கப்படுவது குறிப்பிடத்தக்கது.  

## இயக்கர்களுடன் ஆதரவு
இவனது பாட்டனான பண்டுவாசுதேவன் இறந்த பிறகு அவனுடைய மகனான அபயன் வட இலங்கைக்கு அரசனானான். பண்டுவாசனுடைய பத்துமகன்களையும் (அபயனையும் சேர்த்து) அவர்களது சகோதரியான சித்தா என்பவனின் மகனான பண்டுகாபயன் கொலை செய்வான் என்று நிமித்தர்கள் கூறியதால் அந்த பதின்மரும் பண்டுகாயனை கொல்ல முயன்றனர். அவன் இவர்களிடம் அகப்படாமல் மகாவலி கங்கையின் தெற்கு பகுதியில் மறைந்து கொண்டான். பிற்பாடு சேதியா என்னும் இயக்கர் குலப்பெண்ணின் உதவியோடு வட இலங்கையை கைப்பற்றினான். அனுராதபுரத்தின் காவல் தெய்வங்களாக சித்தராசன் என்னும் இயக்கர்களின் தெய்வத்தை நிறுவியதும் அல்லாமல் தனக்கு உதவிய சேதியாவுக்கும் கோயில் எடுத்தான். இயக்கர்களில் ஒருவனான காளவேள என்பவனை கிழக்குப் பகுதிக்கு அமைச்சனாக நியமித்தான். இவனின் ஆட்சியில் இயக்கர்களுக்கென தனி விழாக்கள் எடுத்தும் அவர்களுக்கு ஆட்சியதிகாரத்தில் இடமளித்தும் அவர்களை நண்பர்களாக கொண்டும் அரசாண்டதாக தெரிகிறது.  

## மேற்கோள்களும் குறிப்புகளும்
# 1605



**1605** (**MDCV**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- மார்ச் 11 - அயர்லாந்து மக்கள் அனைவரும் பிரித்தானிய முடியாட்சிக்கு உட்போர் என்ற பிரகடனம் அறிவிக்கப்பட்டது.
- ஏப்ரல் 1 - பதினொன்றாம் லியோ 232ஆவது திருத்தந்தையாக பதவியேற்றார்.
- ஏப்ரல் 13 - உருசிய சார் மன்னன் போரிசு கொடுனோவ் இறந்தான். இரண்டாம் பியோதர் புதிய மனனாக முடிசூடினான்.
- மே 16 - ஐந்தாம் பவுல் 233வது திருத்தந்தையாகப் பதவியேற்றார்.
- மே 20 - ரோமைச் சேர்ந்த கத்தோலிக்க குரு தத்துவ போதக சுவாமிகள் கோவா வந்து சேர்ந்தார்.
- சூன் 1 - உருசியப் படைகள் மன்னன் இரண்டாம் பியோதரையும் அவனது தாயையும் சிறைப்பிடித்தனர். பின்னர் அவர்கள் தூக்கிலிடப்பட்டனர்.
- சூலை 4 அனைத்து கத்தோலிக்கக் குருக்களும், இயேசு சபையினரும் டிசம்பர் 10 இற்குள் அயர்லாந்தை விட்டு வெளியேற வேண்டும் என ஆணை பிறப்பிக்கப்பட்டது.
- சூலை 21 - திமீத்ரி உருசியாவின் புதிய சார் மன்னனானான்.
- நவம்பர் 3 - ஜஹாங்கீர் முகலாயப் பேரரரசன் ஆனான்.
- திண்டுக்கல் கோட்டை மதுரை நாயக்கர்களால் கட்டப்பட்டது.

## பிறப்புகள்

## இறப்புகள்
- ஏப்ரல் 27 - பதினொன்றாம் லியோ (திருத்தந்தை) (பி. 1535)
- அக்டோபர் 15 - அக்பர், முகலாயப் பேரரசர் (பி. 1542)
# விக்கிப்பீடியா:ஆண்டு நிறைவுகள்/அக்டோபர் 29


**அக்டோபர் 29**:  
- 1618 &ndash; ஆங்கிலேயக் கவிஞரும் நாடுகாண் பயணியுமான சர் **வால்ட்டர் ரேலி** (படம்) இங்கிலாந்தின் முதலாம் ஜேம்சு மன்னருக்கு எதிராக சூழ்ச்சி செய்ததாகக் குற்றம் சாட்டப்பட்டு தலை துண்டிக்கப்பட்டு மரணதண்டனக்குள்ளாக்கப்பட்டார்.
- 1863 &ndash; ஜெனீவாவில் கூடிய 18 நாடுகளின் பிரதிநிதிகள் சர்வதேச செஞ்சிலுவைச் சங்கம் அமைக்கத் தீர்மானித்தனர்.
- 1886 &ndash; அன்றைய பிரித்தானிய இந்திய அரசுக்கும், திருவாங்கூர் மன்னருக்கும் இடையே முல்லைப் பெரியாறு குத்தகை ஒப்பந்தம் கையெழுத்திடப்பட்டது.
- 1929 &ndash; 1929 வால் வீதி வீழ்ச்சி: "கருப்பு செவ்வாய்" என அழைக்கப்பட்ட இந்நாளில் நியூ யோர்க் பங்குச் சந்தை வீழ்ச்சியடைந்தது. பெரும் பொருளியல் வீழ்ச்சி ஆரம்பமானது.
- 1950 &ndash; அமரர் கல்கியின் பொன்னியின் செல்வன் தொடர் வரலாற்றுப் புதினம் முதற் தடவையாக கல்கி இதழில் வெளிவர ஆரம்பித்தது.
- 2015 &ndash; 35 ஆண்டுகளாக நடைமுறையில் இருந்த ஒரு குழந்தைக் கொள்கையை சீனா கைவிடுவதாக அறிவித்தது.
**மு. அருணாசலம்** (பி.&nbsp;1909) **வாலி** (பி.&nbsp;1931) **கே. வீரமணி** (இ.&nbsp;1990)
# 1863



**1863** (**MDCCCLXIII**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்.  

## நிகழ்வுகள்
- ஜனவரி 10 - இங்கிலாந்தின் லண்டன் நகரில் உலகிலேயே முதன் முதலாக பாதாள ரயில் ஓட துவங்கியது.
- பெப்ரவரி 6 - சிலோன் பேட்ரியட் (The Ceylon Patriot) இதழ் யாழ்ப்பாணத்தில் வெளியிடப்பட்டது.
- பெப்ரவரி 7 - நியூசிலாந்தில் HMS Orpheus என்ற கப்பல் மூழ்கியதில் 189 பேர் இறந்தனர்.
- பெப்ரவரி 10 - அலன்சன் கிரென் தீயணைக்கும் கருவியின் காப்புரிமம் பெற்றார்.
- ஜூன் 7 - மெக்சிக்கோ நகரம் பிரெஞ்சுப் படையினரால் கைப்பற்றப்பட்டது.
- அக்டோபர் 29 - சுவிட்சர்லாந்தில் கூடிய 16 நாடுகளின் பிரதிநிதிகள் சர்வதேச செஞ்சிலுவைச் சங்கம் அமைக்கத் தீர்மானித்தனர்.
- நவம்பர் 18 - டென்மார்க்கின் ஒன்பதாம் கிறிஸ்ரியன் மன்னனின் ஆணைப்படி ஷ்லெஸ்விக் நகரம் டென்மார்க்குடன் இணைக்கப்பட்டது. இது பின்னர் ஜேர்மனிக்கும் டென்மார்க்குக்கும் இடையை போர் இடம்பெற வழிவகுத்தது.

## தேதி அறியப்படாத நிகழ்வுகள்
- ஆபிரகாம் லிங்கன் அமெரிக்காவில் அடிமைகள் விடுதலை பெற புகழ்பெற்ற விடுதலை எழுச்சி அறிவிப்பு ஒன்றை வெளியிட்டார்.

## பிறப்புகள்
- ஜனவரி 12 - சுவாமி விவேகானந்தர்
- சூலை 30 - ஹென்றி ஃபோர்ட் அமெரிக்கத் தொழிலதிபர் (இ 1947)
- டிசம்பர் 12 - எட்வர்ட் மண்ச்
- கோ. வடிவேலு செட்டியார், தமிழறிஞர் (இ. 1936)

## இறப்புகள்

## 1863 நாட்காட்டி
# விக்கிப்பீடியா:ஆண்டு நிறைவுகள்/அக்டோபர் 30


**அக்டோபர் 30**:  
- 1905 &ndash; உருசியப் பேரரசர் இரண்டாம் நிக்கலாசு முதலாவது அரசியலமைப்பை அறிவித்து பிரதிநிதிகள் அவையை நிறுவினார்.
- 1953 &ndash; பனிப்போர்: பொதுவுடைமைவாதிகளுக்கு எதிரான போரில், அணு ஆயுதங்களை அபிவிருத்தி செய்வதற்கான உத்தரவில் அமெரிக்கத் தலைவர் டுவைட் டி. ஐசனாவர் கையெழுத்திட்டார்.
- 1960 &ndash; முதலாவது வெற்றிகரமான சிறுநீரகக் கொடை ஐக்கிய இராச்சியத்தில் அளிக்கப்பட்டது.
- 1961 &ndash; சோவியத் ஒன்றியம் 50 மெகாதொன் அளவுள்ள **சார் வெடிகுண்டு** (படம்) என்ற அணுகுண்டை வெடிக்க வைத்தது. இதுவே இந்நாள் வரை வெடிக்கப்பட்ட மிகப்பெரிய அணுகுண்டாகும்.
- 1964 &ndash; இலங்கையின் மலையகத் தமிழர்களை இந்தியாவுக்கு நாடு கடத்தும் சிறிமா-சாஸ்திரி உடன்படிக்கை கையெழுத்திடப்பட்டது.
- 1995 &ndash; கனடாவில் இருந்து பிரிந்து செல்ல கியூபெக் மாநிலத்தில் எடுக்கப்பட்ட மக்கள் வாக்கெடுப்பு 50.6% to 49.4% என்ற கணக்கில் தோற்கடிக்கப்பட்டது.
**இராய. சொக்கலிங்கம்** (பி.&nbsp;1898) **முத்துராமலிங்கத் தேவர்** (பி.&nbsp;1908, இ.&nbsp;1963) **லா.ச.ரா** (பி.&nbsp;1916, இ.&nbsp;2007)
# 1502



**1502** (**MDII**) ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- ஜனவரி 1 - போர்த்துக்கீச நாடுகாண் பயணி பெட்ரோ ஆல்வாரெஸ் கப்ரால் பிரேசில் நாட்டின் ரியோ டி ஜனெய்ரோ நகரை அடைந்தார்.
- மே 11 - ஸ்பெயினில் இருந்து கொலம்பஸ் தனது கடைசிப் பயணத்தை ஆரம்பித்தான். இப்பயணத்தின் போது மத்திய அமெரிக்காவின் சென் லூசியா, பனாமா ஹொண்டூராஸ், கொஸ்தா ரிக்கா ஆகிய நாடுகளை கண்டறிந்தார்.
- மே 21 - போர்த்துக்கீச பயணி ஜோவா டா நோவா என்பவன் சென் ஹெலெனா தீவைக் கண்டுபிடித்தார்.
- செப்டம்பர் 18 - கொலம்பஸ் கொஸ்டா றிக்காவை அடைந்தார்.
- அக்டோபர் 30 - வாஸ்கோ ட காமா இரண்டாவது தடவையாக கோழிக்கோடை அடைந்தார்.
- நவம்பர் 7 - கொலம்பஸ் ஹொண்டூராஸ் கரையை அடைந்தார்.

## நாள் அறியப்படாதவை

## அறிவியல்

## பிறப்புகள்

## இறப்புகள்

## 1502 நாட்காட்டி
# நேபாளி மொழி


**நேபாளி மொழி** நேபாளம், பூட்டான், ஆகிய நாடுகளிலும், இந்தியா, மியன்மார் ஆகிய நாடுகளின் சில பகுதிகளிலும் பேசப்படுகின்ற ஒரு மொழியாகும். இது இந்திய-ஐரோப்பிய மொழிக் குடும்பத்தின் துணைக் குடும்பமான இந்திய-ஈரானியக் குடும்பத்தின் ஒரு பிரிவான இந்திய-ஆரிய மொழிகளுள் ஒன்று.  

*நேபாள்* என்பது முன்னர், காத்மண்டுப் பள்ளத்தாக்கைக் குறித்தது. இதனால் இப் பகுதியின் உள்ளூர் மொழியான, திபேத்திய-பர்மிய மொழியான *நேவாரி* அல்லது நேபாள் பாஷாவே *நேபாளி* என்னும் பெயரால் குறிக்கப்பட்டது. இன்று நேபாளத்தின் அதிகாரபூர்வ மொழியே **நேபாளி** என வழங்கப்படுகிறது. இக் கட்டுரையும் இறுதியாகக் குறிக்கப்பட்ட மொழி பற்றியதே ஆகும். இம்மொழி நேபாளத்தில் மட்டுமன்றி சிக்கிமிலும் அதிகாரபூர்வ மொழியாக உள்ளது.  

நேபாளத்தில் மொத்த மக்கள் தொகையின் அரைப் பங்கினரே இம் மொழியைப் பேசுகின்றனர். ஏனையோர் இதனை இரண்டாம் மொழியாகப் பயன்படுத்தி வருகின்றனர். எனினும், இதனை மட்டும் கல்வித் துறை, நீதிமன்றம், அரச நிர்வாகம் ஆகியவை தொடர்பில் உத்தியோக மொழி ஆக்கியமை சர்ச்சைக்குரிய ஒன்றாக இருந்து வருகிறது. 1996-2006 காலப் பகுதியில் இடம்பெற்ற உள்நாட்டுப் போரில் இது ஒரு முக்கிய பிரச்சினைகளில் ஒன்றாக விளங்கியது.  

## பிற பெயர்கள்
இம் மொழி வேறு பல பெயர்களாலும் குறிக்கப்படுவது உண்டு. கூர்க்காக்களின் மொழி என்பதால் *கூர்க்காலி* அல்லது *கோர்க்காலி* என்றும், *மலைப் பகுதி மொழி* எனப் பொருள்படும் *பர்பாத்தியா* என்றும் அழைக்கப்படுவது உண்டு. *காஸ்கூரா* என்பதே இதன் பழைய பெயராகும். *காஸ்கூரா* என்பது *காஸ் இனத்தவரின் பேச்சு* என்று பொருள்படுகின்றது. இவர்கள், வரலாற்றுக்கு முந்திய அல்லது வரலாற்றுக் காலத் தொடக்கத்தில் கர்னாலி-பேரி நீரேந்து பகுதிகளில் அரிசி பயிரிட்டு வாழ்ந்த இந்திய-ஆரியக் குடியேற்றவாசிகளாவர்.  

## திபேத்திய-பர்மிய மொழிகளின் செல்வாக்கு

நேபாளத்தின் கிழக்குப் பகுதி, இந்திய மாநிலங்களான உத்தர்கண்ட், இமாசலப் பிரதேசம் ஆகிய பகுதிகளில் பேசப்பட்டு வரும் பஹாரி மொழிக் குழுவில் கிழக்குக் கோடியில் உள்ள மொழி நேபாளி மொழியேயாகும். இம் மொழி, நேபாளி பாஷா போன்ற பல திபேத்திய-பர்மிய மொழிகளுக்கு அண்மையில் வளர்ந்ததால் இம்மொழியில் அம் மொழிகளின் செல்வாக்கைக் காணமுடிகின்றது.  

## சமஸ்கிருதமும் ஹிந்தியும்

இது ஹிந்தி மொழிக்கு நெருங்கியது எனினும் இது கூடிய பழமைக் கூறுகளைக் கொண்டது. பெருமளவுக்குப் பாரசீக மற்றும் ஆங்கிலச் சொற்களின் கலப்பின்றி, சமஸ்கிருத மொழிச் சொற்களே இம் மொழியில் அதிகமாக உள்ளன. வேறெந்த மொழியைக் காட்டிலும், சமஸ்கிருதத்துக்கு மிக நெருக்கமானது நேபாளி மொழியே என்று கூறப்படுகின்றது.  

## எழுத்து முறை

தற்காலத்தில் இம் மொழியை எழுதுவதற்குத் தேவநாகரி எழுத்துக்களே பயன்படுகின்றன. புஜிமோல் எனப்படும் பழைய எழுத்து முறை ஒன்றும் இருந்ததாகத் தெரிகிறது.  

## பதிலிடு பெயர்கள்
நேபாளி மொழியில், குறிக்கப்படுபவரின் பால், எண், தொலைவு, தகுதி என்பவற்றில் தங்கியுள்ள ஒரு சிக்கலான பதிலிடு பெயர் முறைமை உண்டு. தகுதி மூன்று நிலைகளில் உள்ளது. இவை: *கீழ் நிலை, இடை நிலை, உயர் நிலை* என்பவை ஆகும். படர்க்கைப் பதிலிடு பெயர்களில், குறிக்கப்படுபவர் அவ்விடத்தில் இல்லாவிட்டால் அல்லது அவர் தகுதி குறைந்தவராக இருந்தால் கீழ் நிலைச் சொல் பயன்படுகின்றது. இடை நிலைச் சொல் சிறப்பாகப் பெண்களைக் குறிக்கும்போது பயன்படுகின்றது. இதன் பன்மைச் சொல் ஒரு குழுவினரைக் குறிக்கவும் பயன்படுவதுண்டு. உயர் நிலைச் சொற்கள், குறிக்கப்படுபவர் நேரில் இருக்கும்போது அல்லது உயர் தகுதி கொண்டவராக இருக்கும்போது பயன்படுகின்றது.  

**நேபாளியில் படர்க்கை ஒருமைப் பதிலிடு பெயர்கள்**

| ऊ *ஊ* |
| --- |
# காளிதாஸ்

**காளிதாஸ்** (*Kalidas*, *Kalidasa*) பின்வரும் ஒன்றாக இருக்கலாம்:  

- காளிதாசன், 4 ஆம்-5ஆம் நூற்றாண்டைச் சார்ந்த இந்தியக் கவிஞர்.
- 
- காளிதாஸ், 1931 தமிழ்த் திரைப்படம்
- கவிரத்ன காளிதாஸ், 1937 தமிழ்த் திரைப்படம்
- மகாகவி காளிதாஸ், 1956 தமிழ்த் திரைப்படம்
- மகாகவி காளிதாஸ், 1966 தமிழ்த் திரைப்படம்
- காளிதாஸ் சம்மன் விருது, இந்திய அரசு விருது
- காளிதாஸ் ராய் (1889–1975), வங்காளக் கவிஞர்
- ஆர். காளிதாசு (இறப்பு: 2005), இந்திய அரசியல்வாதி
# விக்கிப்பீடியா:ஆண்டு நிறைவுகள்/அக்டோபர் 31


**அக்டோபர் 31**: ஆலோவீன்  
- 1517 &ndash; கிறிஸ்தவச் சீர்திருத்த இயக்கம்: மார்ட்டின் லூதர் தனது 95 கொள்கைகளை செருமனியின் விட்டன்பேர்க் தேவாலய வாசலில் வெளியிட்டார்.
- 1803 &ndash; கப்டன் டிரைட்பேர்க் தலைமையில் ஆங்கிலேயப் படைகள் பண்டாரவன்னியனின் படைகளை முல்லைத்தீவில் தாக்குதல் நடத்தினர். பலர் கொல்லப்ப்பட்டனர்.
- 1931 &ndash; தமிழின் முதல் பேசும் படம் காளிதாஸ் வெளியானது.
- 1961 &ndash; ஸ்டாலினின் உடல் மாஸ்கோவில் உள்ள லெனினின் நினைவகத்தில் இருந்து அகற்றப்பட்டது.
- 1968 &ndash; வியட்நாம் போர்: பாரிசு அமைதிப் பேச்சுக்களில் முன்னேற்றம் ஏற்பட்டதைத் தொடர்ந்து வடக்கு வியட்நாம் மீதான அனைத்துத் தாக்குதல்களையும் நவம்பர் 1 இலிருந்து நிறுத்துவதாக அமெரிக்க அரசுத்தலைவர் லின்டன் பி. ஜான்சன் அறிவித்தார்.
- 1984 &ndash; இந்தியப் பிரதமர் **இந்திரா காந்தி** (படம்)இரண்டு சீக்கியப் பாதுகாவலர்களால் சுட்டுக்கொல்லப்பட்டார். அதன் பின்னர் புதுடில்லியில் இடம்பெற்ற கலவரத்தில் சுமார் 3000 சீக்கியர்கள் கொல்லப்பட்டனர்.
**எம். எல். வசந்தகுமாரி** (இ.&nbsp;1990) **செம்மங்குடி சீனிவாச ஐயர்** (இ.&nbsp;2003) **பி. லீலா** (இ.&nbsp;2005)
# 1811



**1811** (**MDCCCXI**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.  

## நிகழ்வுகள்
- மார்ச் 1 - எகிப்திய மன்னன் முகமது அலி கடைசி மாம்லுக் தலைவர்களைக் கொன்றான்.
- மார்ச் 13 - பிரித்தானியர் பிரெஞ்சுப் படைகளை லீசா (Lissa) என்ற இடத்தில் இடம்பெற்ற சமரில் தோற்கடித்தனர்.
- மார் 25 - 260 நாட்கள் தொடர்ச்சியாக வானில் தெரிந்த வால்வெள்ளி (Comet) ஒன்றை Honoré Flaugergues என்பவர் கண்டுபிடித்தார்.
- ஏப்ரல் 5 - 6 - புவனர்ஸ் அயரெசில் புரட்சிக் கலவரங்கள் இடம்பெற்றன.
- மே 14 - பரகுவே ஸ்பெயினிடம் இருந்து விடுதலை பெற்றது.
- ஜூலை 5 - வெனிசுவேலா ஸ்பெயினிடம் இருந்து விடுதலையை அறிவித்தது.
- ஜூலை 11 - இத்தாலிய அறிவியலாளர் அவகாதரோ வளிம மூலக்கூறுகள் பற்றிய தனது குறிப்புகளை வெளியிட்டார்.
- நவம்பர் 8 - இலங்கையின் இயற்றப்பட்ட புதிய நீதிமன்ற சட்டப்படி மேல் நீதிமன்றம் (Supreme Court) இரண்டாகப் பிரிக்கப்பட்டது. ஒன்று கொழும்பில் பிரதம நீதியரசரின் நீதிமன்றமும், Puisne Justice என அழைக்கப்படும் நீதிமன்றம் யாழ்ப்பாணத்திலும் அமைக்கப்பட்டன. கிரிமினல் வழக்குகளுக்கு ஜூரி முறையும் அமுலுக்கு வந்தது.
- டிசம்பர் 16 - மிசோரியில் இடம்பெற்ற நிலநடுக்கத்தினால் மிசிசிப்பி ஆறு சிறிது நேரம் பின்னோக்கிப் பாய்ந்தது.

## தேதி அறியப்படாத நிகழ்வுகள்
- பொலீவியா விடுடலையை அறிவித்தது.
- நெடுந்தீவின் முழு அதிகாரமும் எட்வேர்ட் நோலன் என்பவனுக்கு வழங்கப்பட்டது.
- சென்ஸ் அண்ட் சென்சிபிலிடி (நாவல்) வெளியானது.

## பிறப்புகள்
- கோபாலகிருஷ்ண பாரதியார் (இ. 1881)
- அக்டோபர் 25 - கால்வா (கணிதவியலர்)

## இறப்புகள்

## 1811 நாற்காட்டி
# வார்ப்புரு:ஆண்டு நிறைவுகள் தொடக்கம்

<>  
**ஆண்டு நிறைவுகள்/இந்தநாளில் தொகுப்பு**  

<small>சனவரி - - - - - - - ஆகத்து - - - - திசம்பர்</small>  

<hr width=50%/>  
<small>இப்போது மணி [[]], , [[]] (UTC) - [ இப்பக்கத்தின் தேக்கத்தை நீக்க]</small>  
</><noinclude>  
---
இது ஒரு வார்ப்புருவாகும். எனவே இது ஒரு கலைக்களஞ்சிய உள்ளடக்கமல்ல.  

</noinclude>
# 1931



**1931** (**MCMXXXI**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.  

## நிகழ்வுகள்
- ஜனவரி 25 - மகாத்மா காந்தி சிறையிலிருந்து விடுவிக்கப்பட்டார்.
- பெப்ரவரி 3 - 7.9 ரிக்டர் நிலநடுக்கம் நியூசிலாந்தின் நேப்பியர் நகரின் பெரும் பகுதியை அழித்தது.
- பெப்ரவரி 10 - புதுடில்லி இந்தியாவில் தலைநகராகியது.
- மார்ச் 14 - இந்தியாவின் முதல் பேசும் படமான ஆலம் ஆரா இந்தி மொழியில் வெளியானது.
- மார்ச் 23 - விடுதலைப் போராட்ட வீரர்கள் பகத் சிங், ராஜ்குரு மற்றும் சுக்தேவ் ஆகியோர் பிரித்தானியரால் தூக்கிலிடப்பட்டனர்.
- மார்ச் 31 - நிக்கராகுவாவின் தலைநகர் மனாகுவாவில் இடம்பெற்ற நிலநடுக்கத்தில் 2000 பேர் கொல்லப்பட்டனர்.
- மே 1 - எம்பயர் ஸ்டேட் கட்டிடம் திறந்து வைக்கப்பட்டது.
- ஜூன் 14 - பிரான்சில் சென் ஃபிலிபேர்ட் என்ற படகு மூழ்கியதில் 500 பேர் இறந்தனர்.
- ஜூலை 16 - சீனாவில் ஹுவாங் ஹே என்ற இடத்தில் இடம்பெற்ற பெரும் வெள்ளப் பெருக்கில் 850,000 முதல் 4,000,000 பேர் வரையில் இறந்தனர்.
- செப்டம்பர் 10 - பெலீசில் இடம்பெற்ற மிகப் பெரும் சூறாவளியினால் 1,500 பேர் கொல்லப்பட்டனர்.
- அக்டோபர் 31 - தமிழின் முதல் பேசும் படம் காளிதாஸ் வெளிவந்தது.
- நவம்பர் 7 - மா சே துங் சீன சோவியத் குடியரசை அறிவித்தார்.

## பிறப்புகள்
- என். கே. பத்மநாதன், நாதசுரக் கலைஞர் (இ. 2003)
- ஜனவரி 28 - பேபி சரோஜா 1930 களின் குழந்தை நட்சத்திரம்
- பெப்ரவரி 28 - துரை விஸ்வநாதன், பதிப்பாளர் (இ. 1998)
- மார்ச் 2 - மிக்கைல் கொர்பசோவ்
- ஏப்ரல் 6 - சுசித்ரா சென், வங்காளத் திரைப்பட நடிகை (இ. 2014)
- மே 30 - சுந்தர ராமசாமி, எழுத்தாளர் (இ. 2005)
- மே 31 - நீலாவணன்
- ஜூன் 25 - வி. பி. சிங்
- செப்டம்பர் 30 - எம். ஏ. எம். ராமசாமி, தொழிலதிபர், அரசியல்வாதி (இ. 2015)
- அக்டோபர் 13 - காவலூர் ராஜதுரை, ஈழத்து எழுத்தாளர் (இ. 2014)
- அக்டோபர் 15 - ஏ. பி. ஜே. அப்துல் கலாம், இந்திய முன்னாள் குடியரசுத்தலைவர், அணு அறிவியலாளர் (இ. 2015)
- அக்டோபர் 15 - வீரமணி ஐயர், ஈழக்கலைஞர் (இ. 2003)
- நவம்பர் 14 - இரா. பெருமாள் ராசு, கவிஞர்
- டிசம்பர் 11 - ஓஷோ, (இ. 1990)

## இறப்புகள்

- அக்டோபர் 18 - தொமஸ் அல்வா எடிசன்
- டிசம்பர் 25 - பா. வே. மாணிக்க நாயக்கர், (பி. 1871)
- பிப்ரவரி 27 - சந்திரசேகர ஆசாத், இந்திய விடுதலைப் போராட்ட வீரர் (பி. 1906)
- மார்ச் 23 - பகத் சிங், இந்திய விடுதலைப் போராட்ட வீரர் (பி. 1907)

## நோபல் பரிசுகள்
- இயற்பியல் - வழங்கப்படவில்லை
- வேதியியல் - Carl Bosch, Friedrich Bergius
- மருத்துவம் - Otto Heinrich Warburg
- இலக்கியம் - Erik Axel Karlfeldt
- அமைதி - Jane Addams, Nicholas Murray Butler
# விக்கிப்பீடியா:முதற்பக்கக் கட்டுரைகள்/அக்டோபர் 29, 2007


**எல்லாளன் நடவடிக்கை** என்பது இலங்கையின் வடமத்திய மாகாணத்தில் அமைந்துள்ள அனுராதபுரம் இலங்கை வான்படைத் தளம் மீது தமிழீழ விடுதலைப் புலிகளின் சிறப்புக் கரும்புலி அணியினர், 2007 அக்டோபர் 22 முன்காலையில் நடத்திய தாக்குதலாகும். இந்நடவடிக்கையின் போது விடுதலைப் புலிகளால் தரை மற்றும் வான் வழித் தாக்குதல்கள் முதன் முறையாக பயன்படுத்தப்பட்டிருந்தது. இந்நடவடிக்கையின் போது விடுதலைப் புலிகளின் கரும்புலிகள் 21 பேரும் மேலதிகமாக தளத்தில் நிறுத்திவைக்கப்பட்டிருந்த பல வானூர்திகளும் அழிக்கப்பட்டன. ஈழப் போர் தொடங்கியதிலிருந்து கரும்புலிகளால் மேற்கொள்ளப்பட்ட பெரிய தாக்குதல் இதுவாகும்.  

---

**சிவபுராணம்** என்பது கி.பி. ஒன்பதாம் நூற்றாண்டின் இறுதிப் பகுதியில் வாழ்ந்த மாணிக்கவாசகரால் இயற்றப்பட்ட திருவாசகம் என்னும் சைவத் தமிழ் நூலின் ஒரு பகுதி ஆகும். *திருவாசகத்திற்கு உருகாதார் ஒரு வாசகத்திற்கும் உருகார்* என்று போற்றப்படும் சிறப்புப் பெற்ற இந் நூலின் முதற் பகுதியாகச் சிவபுராணம் அமைந்துள்ளது. 95 அடிகளைக் கொண்டு கலிவெண்பாப் பாடல் வடிவில் அமைந்துள்ள இது சைவர்களின் முதன்மைக் கடவுளான சிவபெருமானின் தோற்றத்தையும், இயல்புகளையும் விபரித்துப் போற்றுகிறது. அத்துடன், உயிர்கள் இறைவனை அடைவதற்கான வழிமுறைகளையும் சைவசித்தாந்தத் தத்துவ நோக்கில் எடுத்துக்கூறுகின்றது. மிகவும் எளிய தமிழில் எழுதப்பட்டிருக்கும் இப் பாடலின் பெரும்பாலான பகுதிகள், ஆயிரத்து நூறு ஆண்டுகள் கழிந்துவிட்டபின், தற்காலத்திலும் இலகுவாகப் புரிந்து கொள்ளக் கூடியவையாக உள்ளன.
# இந்தியாவில் நில உரிமை கோரி நடைப்பயணம்

இந்தியாவின் பல்வேறு நிலப்பகுதிகளில் இருந்து நிலமற்றவர்களும், ஏழைத் தொழிலாளிகளும், பழங்குடிமக்களும் தமக்கு உரித்தான உரிமையான நிலத்தையும் நீரையும் தமக்கு உறுதி செய்ய வேண்டியும், தகுந்த சீரமைப்பு நடவடிக்கையை இந்திய அரசு எடுக்க வேண்டும் என்று கோரியும் நீண்ட நடைப்பயணம் ஒன்றை மேற்கொண்டு இந்தியப் பாராளுமன்றம் அமைந்துள்ள டெல்லிக்கு அக்டோபர் 29, 2007 வந்தடைந்தனர்.  

பன்னாட்டு நிறுவனங்களுக்கும் பெரிய நிறுவனங்களுக்கும் நிலமளிக்கும் இந்திய அரசு இந்தியர்களான தங்களுக்கு உரிமையான சிறு நிலம் அளிப்பதில் என்ன தடை இருக்க முடியும் என்று கேள்வியெழுப்பினர்.  

## மேற்கோள்
# விக்கிப்பீடியா:ஆண்டு நிறைவுகள்/நவம்பர் 1


**நவம்பர் 1**: புனிதர் அனைவர் விழா  
- 1512 &ndash; மைக்கலாஞ்சலோவினால் வரையப்பட்ட **சிஸ்டைன் சிற்றாலயத்தின்** கூரை (படம்) பொதுமக்களின் பார்வைக்குத் திறந்து விடப்பட்டது.
- 1755 &ndash; போர்த்துகல், லிஸ்பன் நகரில் இடம்பெற்ற நிலநடுக்கம் மற்றும் ஆழிப்பேரலை காரணமாக 60,000-90,000 பேர் வரை உயிரிழந்தனர்.
- 1765 &ndash; பிரித்தானிய நாடாளுமன்றம் வட அமெரிக்காவில் இராணுவ நடவடிக்கைகளுக்கு நிதி திரட்டும் பொருட்டு 13 குடியேற்ற நாடுகளில் முத்திரை வரியை அறிமுகப்படுத்தியது.
- 1928 &ndash; துருக்கிய மொழி சீர்திருத்தம் கொண்டுவரப்பட்டது. அரபு எழுத்துமுறை இலத்தீன் எழுத்துகளாக மாற்றப்பட்டன.
- 1954 &ndash; புதுச்சேரி பிரெஞ்சு ஆதிக்கத்திலிருந்து விடுதலை பெற்று இந்தியாவுடன் இணைந்தது.
- 1956 &ndash; இந்தியாவில் கேரளம், ஆந்திரப் பிரதேசம், மைசூர் மாநிலங்கள் மாநில மறுசீரமைப்புச் சட்டத்தின் கீழ் உருவாக்கப்பட்டது. கன்னியாகுமரி கேரள மாநிலத்தில் இருந்து பிரிந்து மதராஸ் மாநிலத்துடன் புதிய மாவட்டமாக இணைந்தது. நிசாம் என அழைக்கப்பட்ட பகுதி ஆந்திரப் பிரதேசம் என்ற மாநிலமாக்கப்பட்டது.
- 1973 &ndash; மைசூர் மாநிலம் கர்நாடகா எனப் பெயர் மாற்றப்பட்டது.
**மோகன் குமாரமங்கலம்** (பி.&nbsp;1916) **தியாகராஜ பாகவதர்** (இ.&nbsp;1959) **ஆ. வேலுப்பிள்ளை** (இ.&nbsp;2015)
# அந்திப்பன்னா



**அந்திப்பன்னா**, ** கண்ணாடி மீன், சாய்சதுரப்பாரை** (*Alectis indicus*) என்பது பாரை குடும்பத்தைச் சேர்ந்த கடற்கரையோரம் வாழும் மீன் இனமாகும். இவை இந்தியப் பெருங்கடல் மற்றும் மேற்கு பசிபிக் பெருங்கடல் ஆகியவற்றின் வெம்மையான பகுதிகளான கிழக்கு ஆப்பிரிக்கா முதல் இந்தியா, இலங்கை, இந்தோனேசியா, ஆஸ்திரேலியா வரையிலான கடற்கரைகளோரம் கூடுதலாக வாழுகின்றன. வயது வந்த மீன்கள் 100 மீ ஆழம் வரையிலான கடற் படுகைகளிலும் இளம் குஞ்சுகள் கயவாய்களிலும் (*estuary*) ஆழம் குறைந்த கடற்பகுதிகளிலும் மிகுதியாகக் காணப்படுகின்றன. கொன்றுண்ணி வகையைச் சேர்ந்த இவை பல்வேறு வகையான மீன்கள், சிறு கணவாய்கள், கடல் இழுதுகள், ஓடுடைய இனங்கள் போன்றவற்றை உண்டு வாழ்கின்றன.  

ஒரு மீன் கடையில்]]  
இவை அதிகாலையிலும், அந்திநேரத்திலும் மிகுந்த சுறுசுறுப்பாக இருக்கும் இதனால் இவை அந்திப்பன்னா என்ற பெயரைப் பெற்றன. இவை 165 செ. மீ நீளமும் 25 கிலோ எடை வரையும் வளரும் பெரிய மீன்கள். இவை பிற மீன்கள், நத்தைகள், கணவாய்கள், மற்றும் கடல்வாழ் விலங்குகளை உண்டு வாழும் கோண்மாக்கள். இவ்வகை மீன்களை சிங்கப்பூரில் வணிக அளவில் உணவிற்காக பண்ணைகளில் வளர்க்கின்றனர். ஐக்கிய அரபு அமீரகத்தில் நடத்தப்பட தொல்பொருளியல் ஆய்வுகளில் கண்டுபிடிக்கப்பட்ட தொல்லுயிர் எச்சங்களின் அடிப்படையில் இவற்றை மனிதர்கள் பன்னெடுங்காலமாகப் பயன்படுத்தியுள்ளது அறியப்பட்டுள்ளது.  

இவற்றின் குஞ்சுகளை வீட்டு வளர்ப்பு விலங்குகளாக மீன் தொட்டிகளில் வளர்ப்பதுண்டு. ஆனால் அதற்கு பெரிய தொட்டிகளும் உடன்வளர்க்கப்படும் மீன்கள் அமைதியானவைகளாக இருப்பதும் தேவை.  

## குறிப்புகளும் மேற்கோள்களும்
# மெலனீசியா


**மெலனீசியா** (*Melanesia*, கிரேக்க மொழியில்: μέλας *கருப்பு*, νῆσος *தீவு*) என்பது ஓசியானியாவின் ஒரு துணைப்பகுதியாக கருதப்படுகிறது. இப்பகுதியானது, மேற்கு பசிபிக் பெருங்கடலின் மேற்குப் பகுதியிலிருந்து, அரஃபுரா கடல் வரையிலும், ஆத்திரேலியாவின் வடக்கு மற்றும் வடகிழக்காகவும் பரந்து விரிந்துள்ளது.  

## மக்கள்

இத்தீவுக்கூட்டத்தின் மூதாதையர்கள் பாப்புவா மொழி பேசுவோரின் மூதாதையர்களாவர்.  

## அமைவு

கீழ்கண்ட தீவுகள் மற்றும் தீவுக்கூட்டங்கள், மெலனீசியாவின் பகுதியாக 19-ஆம் நூற்றாண்டின் தொடக்கத்திலிருந்து கருதப்படுகின்றன.  
- பிஸ்மார்க் தீவுக்கூட்டம்
- பிஜி
- நியூ கலிடோனியா
- நியூ கினி
- மலூக்கு தீவுகள்
- சாலமன் தீவுகள்
- டொரெஸ் நீரிணைத் தீவுகள்
- வனுவாட்டு
- பலாவு

கீழ்கண்ட தீவுகள் மற்றும் தீவுக்கூட்டங்கள், மெலனீசியாவின் பகுதியாக கருதப்பட்டாலும், அவற்றில் வாழ்பவர்கள், இனக்கலப்புகளின் காரணமாக தங்களை மெலனீசியர்களாக கருதுவதில்லை.  

- புளோரஸ்
- நவூரு
- சும்பா
- திமோர்
# வீ. கே. சமரநாயக்க



**"வித்யா ஜோதி" பேராசிரியர் வீ. கே. சமரநாயக்க** (1939 – ஜூன் 6, 2007) இலங்கையில் கணினி மற்றும் தகவல் தொடர்பாடல் துறையின் வளர்ச்சிக்கு வித்திட்டவர். இதனால் தான் இவர் "இலங்கையின் கணினித் துறையின் தந்தை" என அழைக்கப்படுகின்றார். கொழும்பு பல்கலைக்கழகத்தின் விஞ்ஞான பீடத்தின் பீடாதிபதியாக கடமையாற்றிய பேராசிரியர் வீ. கே. சமரநாயக்க ஒரு கணினி விஞ்ஞானப் பேராசிரியர் ஆவார். இலங்கையின் தகவல் தொழில்நுட்பம் மற்றும் தகவல் தொழில்நுட்பம் சார்ந்த கல்வி என்பவற்றின் வளர்ச்சியில் பேராசிரியர் வீ. கே. சமரநாயக்க ஆற்றிய பங்களிப்பு அளப்பரியது. பேராசிரியர் வீ. கே. சமரநாயக்க உருவாக்கிய கொழும்பு பல்கலைக்கழக கணினிக் கல்லூரி (UCSC) இன்று இலங்கையின் பிரதான கணினிக் கற்கை நிலையமாக விளங்குகின்றது. பேராசிரியர் வீ.கே.சமரநாயக்க இறக்கும் போது இலங்கை தகவல் தொழில்நுட்ப முகவராண்மை நிறுவனத்தின் தலைவராக இருந்தார்.  

## ஆரம்பக் கல்வியும் குடும்ப வாழ்க்கையும்
V.W சமரநாயக்க தம்பதிகளின் புதல்வரான பேராசிரியர் சமரநாயக்க தனது இடைநிலைக் கல்வியினை கொழும்பு றோயல் கல்லூரியிலும் உயர் கல்வியினை இலங்கைப் பல்கலைக்கழகத்திலும் பயின்றார்.  

## வாழ்க்கை
1961 ஆம் ஆண்டு முதல் பேராசிரியர் சமரநாயக்க தான் பட்டப்படிப்பினை மேற்கொண்ட கொழும்பு பல்கலைக்கழகத்திலேயே பணிபுரிய ஆரம்பித்தார். தொடர்ச்சியாக 43 ஆண்டுகள் பேராசிரியர் அங்கு பணிபுரிந்தார். (இக் காலகட்டத்தில் 1974 ஆம் ஆண்டு இலங்கைப் பல்கலைக்கழகம் கொழும்பு பல்கலைக்கழகமாக மாற்றம் கண்டது.) 43 ஆண்டு காலப் பகுதியில் விஞ்ஞான பீடத்தின் பீடாதிபதியாகவும் கணணிக் கல்லூரியின் நிறுவனராகவும் இதன் இயக்குனராகவும் பணி புரிந்தார்.  

## விருதுகள்
இலங்கை அரசு 1997 ஆம் ஆண்டு பேராசிரியர் சமரநாயக்கவுக்கு “வித்யா பிரசாதினி” விருதையும் 1998ம் ஆண்டு “வித்யா ஜோதி” விருதினையும் வழங்கியது. ஜப்பான் சர்வதேச கூட்டுறவு மையம் (JICA) 1996 ஆம் ஆண்டு சர்வதேச கூட்டுறவுக்கான தலைவர் விருதினை வழங்கியது. கொழும்பு பல்கலைக்கழகம் 2005 ஆம் ஆண்டு கலாநிதிப் பட்டத்தினை வழங்கியது.
# தென்மராட்சி

**தென்மராட்சி** இலங்கையின் யாழ்ப்பாண மாவட்டத்தின் நான்கு பெரும் பிரிவுகளுள் ஒன்று. ஏனையவை வடமராட்சி, வலிகாமம், தீவகம் ஆகியன. தென்மராட்சிக்கு மேற்கே வலிகாமமும், வடக்கே வடமராட்சியும், தெற்கே யாழ்ப்பாணக் கடலேரியும், கிழக்கே கிளிநொச்சி மாவட்டத்தின் ஒரு பிரிவான பச்சிலைப்பள்ளியும் உள்ளன.  

தென்மராட்சியின் தலைநகரம் சாவகச்சேரி. சாவகச்சேரி நகரம் சாவகச்சேரி நகர சபையினால் நிர்வாகம் செய்யப்படுகிறது. கைதடி, வரணி, மட்டுவில், கொடிகாமம், கச்சாய் போன்றவை தென்மராட்சியில் உள்ள ஊர்களுட் சில.  

## தென்மராட்சியில் உள்ள ஊர்கள்
1. வரணி
1. நாவற்காடு
1. இடைக்குறிச்சி
1. தாவளை,இயற்றாலை
1. கொடிகாமம்
1. கைதடி
1. நாவற்குழி
1. தச்சன்தோப்பு
1. சரசாலை
1. மட்டுவில்
1. சாவகச்சேரி
1. மறவன்புலவு
1. அறுகுவெளி
1. நுணாவில்
1. மீசாலை
1. கச்சாய்
1. மிருசுவில்
1. ஒட்டுவெளி
1. விடத்தல்பளை
1. கேரதீவு
1. கெருடாவில், தென்மராட்சி
1. அந்தணன் திடல்
1. அல்லாரை
1. பாலாவி
1. கெட்பெலி
1. தனங்கிளப்பு
1. உசன்
1. மந்துவில்
1. கிளாலி
1. எழுதுமட்டுவாள்
# விக்கிப்பீடியா:ஆண்டு நிறைவுகள்/நவம்பர் 2


**நவம்பர் 2**: கல்லறைத் திருநாள்  
- 1834 &ndash; முதன்முதலாக இந்தியாவில் இருந்து 75 ஒப்பந்தத் தொழிலாளர்கள் மொரிசியசு சென்றனர் (படம்).
- 1917 &ndash; பிரித்தானியாவின் வெளிவிவகார செயலாளர் ஆர்தர் பால்போர் வெளியிட்ட பிரகடனத்தில் யூதர்களுக்கு பாலத்தீன நிலத்தில் ஒரு தேசியத் தாயகம் ஏற்படுத்தப்பட வேண்டும் என்பதை இங்கிலாந்து அரசு ஆதரிக்கிறது எனக் கூறப்பட்டது.
- 1936 &ndash; பிபிசி தொலைக்காட்சி சேவை ஆரம்பிக்கப்பட்டது.
- 1956 &ndash; சூயெசு நெருக்கடி: இசுரேல் காசாக்கரையை ஆக்கிரமித்தது.
- 1965 &ndash; வியட்நாம் போரில் நேப்பாம் குண்டுகள் வீசப்பட்டதற்கு எதிர்ப்புத் தெரிவித்து நண்பர்களின் சமய சமூகத்தைச் சேர்ந்த நார்மன் மொரிசன் என்பவர் பென்டகன் முன்னே தீக்குளித்து மாண்டார்.
- 2007 &ndash; இலங்கை வான்படையின் வான்குண்டுத் தாக்குதலில் விடுதலைப் புலிகளின் அரசியல்துறைப் பொறுப்பாளர் சு. ப. தமிழ்ச்செல்வன் உட்பட ஆறு விடுதலைப் புலிகள் கொல்லப்பட்டனர்.
**பரிதிமாற் கலைஞர்** (இ.&nbsp;1903) **ஆ. முத்துத்தம்பிப்பிள்ளை** (இ.&nbsp;1917) **ஏ. பெரியதம்பிப்பிள்ளை** (இ.&nbsp;1978)
# 1904



, 1904: பால்ட்டிமோர் தீயின் பின்விளைவு]]  
**1904** (**MCMIV**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.  

## நிகழ்வுகள்
- பெப்ரவரி 7 - மேரிலாந்தில் பால்ட்டிமோர் என்ற இடத்தில் இடம்பெற்ற பெரும் தீயினால் 1,500 கட்டடங்கள் அழிந்தன.
- பெப்ரவரி 8 - சீனாவின் லூஷென்கோ (முன்னர் போர்ட் ஆர்தர்) நகரை ஜப்பான் தாக்கியது. ரஷ்ய-ஜப்பான் போர் ஆரம்பமாக இது காரணமானது.
- ஏப்ரல் 19 - டொரொண்டோவில் இடம்பெற்ற பெரும் தீ நகரத்தின் பெரும் பகுதியை அழித்தது.
- ஜூன் 15 - நியூயோர்க் நகரில் ஜெனரல் சுலோக்கம் என்ற நீராவிப் படகில் ஏற்பட்ட தீயினால் 1021 பேர் கொல்லப்பட்டனர்.
- ஜூன் 28 - டென்மார்க்கைச் சேர்ந்த கப்பல் தாண்டதில் 635 பேர் கொல்லப்பட்டனர்.
- ஜூன் 29 - மொஸ்கோவில் இடம்பெற்ற சூறாவளியினால் சுமார் 1.500 வீடுகள், கட்டடங்கள் அழிந்தன.
- ஜூலை 21 - டிரான்ஸ்-சைபீரியன் தொடருந்துப் பாதை அமைக்கும் பணி நிறைவு பெற்றது.
- நவம்பர் 1 - இலங்கையின் வட மாகாணத்துக்கான தொடருந்து சேவை ஆரம்பிக்கப்பட்டது. இது அநுராதபுரம் வரை சேவையில் ஈடுபட்டது.

## தேதி அறியப்படாத நிகழ்வுகள்
- முதலாவது நவீன சுற்றுச்சந்தி நியூயார்க் நகரில் அமைக்கப்பட்டது.

## பிறப்புகள்
- பெப்ரவரி 29 - ருக்மிணி தேவி அருண்டேல் (இ. 1986)
- மே 6 - ஹரி மார்ட்டின்சன் (இ. 1978)
- ஜூலை 12 - பாப்லோ நெருடா (இ. 1973)
- ஜூலை 29 - ஜே. ஆர். டி. டாடா (இ. 1993)
- அக்டோபர் 2 - லால் பகதூர் சாஸ்திரி
- அக்டோபர் 4 - திருப்பூர் குமரன், (இ. 1932)
- நவம்பர் 17 - இசாமு நொகுச்சி (இ. 1988)
- டிசம்பர் 26 - மீனாம்பாள் சிவராஜ், தலித் தலைவர் ( இ. 1992

## இறப்புகள்
- ஏப்ரல் 14 - வைமன் கு. கதிரவேற்பிள்ளை, ஈழத்து நீதிபதி, அகராதி தொகுத்தவர் (பி. 1829)
- மே 19 - ஜாம்ஷெட்ஜி டாடா, (பி. 1839)

## நோபல் பரிசுகள்
- இயற்பியல் - The Lord Rayleigh
- வேதியியல் - Sir William Ramsay
- மருத்துவம் - Ivan Petrovich Pavlov
- இலக்கியம் - Frédéric Mistral, José Echegaray Y Eizaguirre
- அமைதி - Institut De Droit International

## 1904 நாட்காட்டி

nv:1901 – 1950
# 1755



: லிஸ்பன் நிலநடுக்கம்]]  
**1755** (**MDCCLV**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.  

## நிகழ்வுகள்
- ஜனவரி 25 - மொஸ்கோ பல்கலைக்கழகம் நிறுவப்பட்டது.
- பெப்ரவரி 13 - ஜாவாவின் மடாரம் பேரரசு "யோக்யகர்த்தா சுல்தானேட்" (*sultanate of Yogyakarta*) மற்றும் "சுரகர்த்தா சுல்தானேட்" (*sunanate of Surakarta*) என இரண்டாகப் பிரிக்கப்பட்டது.
- ஏப்ரல் 15 - சாமுவேல் ஜோன்சன் என்பவரால் ஆங்கில அகராதி வெளியிடப்பட்டது.
- ஜூலை 17 - கிழக்கிந்தியக் கம்பனிக்குச் சொந்தமான டொடிங்டன் என்ற கப்பல் இங்குலாந்தில் இருந்து திரும்பும் வழியில் தாண்டதில் பல பெறுமதியான தங்க நாணயங்கள் கடலில் மூழ்கின.
- நவம்பர் 1 - போர்த்துக்கல், லிஸ்பன் நகரில் இடம்பெற்ற நிலநடுக்கம் மற்றும் ஆழிப்பேரலை காரணமாக 60,000-90,000 பேர் வரை கொல்லப்பட்டனர்.

## பிறப்புகள்

## இறப்புகள்

## 1755 நாற்காட்டி
# அடிகேயா



**அடிகேயா** (ரஷ்ய மொழி:Респу́блика Адыге́я) என்பது ரஷ்யக் கூட்டமைப்பில் கிராஸ்னதார் பிரதேசத்தில் உள்ள ஒரு குடியரசாகும். அடிகேயா தெந்கிழக்கு ஐரோப்பாவில் வடக்கு கவ்காசஸ் மலைகளின் அடிவாரத்தில் அமைந்துள்ளது. இதன் 40 விழுக்காடு பகுதி காடுகளாகும். அடிகேயா எண்ணெய் மற்றும் இயற்கை எரிவாயு ஆகியன மிகுந்த ஒரு பகுதியாகும். இவற்றை விட தங்கம், வெள்ளி, தங்குதன், இரும்பு ஆகியனவும் இயற்கை மூலவளங்களாகும்.  

---
# அல்த்தாய் குடியரசு



**அல்த்தாய் குடியரசு** (*Altai Republic*, ; அல்த்தாய் மொழி: Алтай Республика) என்பது ரஷ்யக்கூட்டமைப்பின் ஒரு குடியரசாகும். அல்த்தாய் கிராய் அல்த்தாய் குடியரசின் அருகே அமைந்துள்ள பிரதேசம் ஆகும். அல்த்தாய் குடியரசு ஆசியாவின் நடுவில் அமைந்துள்ளது. சைபீரிய காடுகள், கசக்ஸ்தான் மற்றும் மங்கோலியாவின் பகுதி பாலைவனங்கள் ஆகியவற்றின் நடுவே அமைந்துள்ளது. இதன் 25 விழுக்காடு பகுதியில் காடுகள் நிறைந்துள்ளன.  

அல்த்தாய் மக்களுக்கு சுயாட்சி ஜூன் 1, 1922 இல் ஒய்ரோட் சுயாட்சி ஓப்லஸ்து என்ற பெயரில் அல்த்தாய் கிராயின் ஒரு பகுதியாக வழங்கப்பட்டது. இப்பகுதியின் ஆரம்பப் பெயர் பாஸ்லா (Bazla) என்பதாகும். ஜனவரி 7, 1948 இல் இதற்கு *கோர்னோ-அல்த்தாய் சுயாட்சி ஓப்லஸ்து* என்ற பெயரில் வழங்கப்பட்டு வந்தது. 1992 இல் இதற்கு **அல்த்தாய் குடியரசு** என்ற பெயர் வழங்கப்பட்டது.
# பாஷ்கொர்டொஸ்தான்



**பாஷ்கொர்டொஸ்தான்** (*Republic of Bashkortostan*, ரஷ்ய மொழி: Респу́блика Башкортоста́н; பசுகிர மொழி: Башҡортостан Республикаһы) அல்லது **பாஷ்கீரியா** (*Bashkiria*, Башки́рия) என்பது ரஷ்யக்கூட்டமைப்பின் ஒரு குடியரசாகும். இது வோல்கா ஆறு மற்றும் யூரல் மலைகள் ஆகியவற்றிற்கிடையே அமைந்துள்ளது. இதன் தலைநகரம் ஊஃபா. இதன் எல்லைகளாக வடக்கே பேர்ம் கிராய், வடகிழக்கே ஸ்வெர்த்லோவ்ஸ்க் ஓப்லஸ்து, தென்கிழக்கில் செல்யாபின்ஸ்க் ஓப்லஸ்து, தெற்கே ஒரென்பூர்க் ஓப்லஸ்து, மேற்கே தர்தாரிஸ்தான், வடமேற்கே உட்முர்டியா ஆகியன அமைந்துள்ளன.
# தாகெஸ்தான்



**தாகெஸ்தான் குடியரசு** (*Republic of Dagestan*, ரஷ்ய மொழி: Респу́блика Дагеста́н''), அல்லது **தாகெஸ்தான்** என்பது ரஷ்யக் கூட்டமைப்பின் ஒரு உட்குடியரசாகும்.  

இங்கு பல்லின மக்கள் வாழ்கிறார்கள். 75 விழுக்காட்டினர் வடகிழக்கு கவ்காசியர்கள், டார்ஜின்கள் மற்றும் லெஸ்ஜின்கள் ஆகியோராவார். 16 விழுக்காட்டினர் கூமிக்குகள் மற்றும் நொகாய் மக்களும் ஆவர். மீதமானோர் ரஷ்யர்களும் (5%) அசேரிகளும் (4%) ஆவர். 90.4 விழுக்காட்டினர் முஸ்லிம் மதத்தினர் ஆவர்.
# இங்குசேத்தியா


**இங்குசேத்தியக் குடியரசு** (*Republic of Ingushetia*, ரஷ்ய மொழி: Респу́блика Ингуше́тия; இங்கூசு: ГӀалгӀай Мохк) என்பது உருசியக் கூட்டமைப்பின் ஓர் உட்குடியரசாகும். இக்குடியரசின் தெற்கே ஜோர்ஜியா நாடும், கிழக்கே செச்சினியா குடியரசும், மேற்கே வடக்கு ஒசேத்திய-அலனீயா குடியரசும் அமைந்துள்ளன. இது வடக்கு காக்கசு பிராந்தியத்தில் மகாசு நகரைத் தலைநகராகக் கொண்டு அமைந்திருக்கிறது. இதுவே உருசியாவின் மிகச் சிறிய உட்குடியரசு ஆகும். 1992 சூன் 4 ஆம் நாள் செச்சினிய-இங்கூசு சோவியத் குடியரசு கலைக்கப்பட்டு இரண்டாகப் பிரிந்ததை அடுத்து உருவாக்கப்பட்டது. வைனாக் வம்சத்தைச் சேர்ந்த இங்கூசு இன மக்கள் இங்கு வசிக்கின்றனர். மக்கள்தொகை: 412,529 (2010)).  

இங்குசேத்தியா உருசியாவின் மிகவும் வறுமை நிலையில் உள்ளதும், அமைதியற்ற குடியரசும் ஆகும். இதன் அயலில் உள்ள செச்சினியா குடியரசில் தொடரும் இராணுவப் பிரச்சினையின் தாக்கம் இங்குசேத்தியாவிலும் காணப்படுகிறது.
# கபர்தினோ-பல்கரீயா



**கபர்தினோ-பல்கரீயா** என்பது ரஷ்யக்கூட்டமைப்பின் ஒரு உட்குடியரசாகும். வடக்குக் காக்கேசஸ் மலைகளில் அமைந்துள்ள இதன் வடக்குப் பகுதி சமவெளியாக உள்ளது. 12,500 சதுர கிலோமீட்டர் பரப்பளவு கொண்ட இந்த உட்குடியரசில் 2002 ஆண்டுக் கணக்குப்படி 901,494 மக்கள் வாழ்கிறார்கள். இவர்களில் 56.6% நகரப் பகுதிகளிலும், 43.4% மக்கள் நாட்டுப் புறங்களிலும் வாழ்கின்றனர். கபர்தினோ-பல்கரீயா, இரண்டு இனங்களின் ஆட்சிப்பகுதிகளாக உள்ளது. ஒன்று, வடமேற்குக் காக்கேசிய மொழி ஒன்றைப் பேசுகின்ற கபர்துகளைப் பெரும்பான்மையாகக் கொண்டது. மற்றப்பகுதி துருக்கிய மொழி பேசுகின்ற பல்கர் இனத்தைப் பெரும்பான்மையாகக் கொண்டது. இவர்களுள் கபர்துகள் 55.3% ஆக உள்ளனர். ரஷ்யர்கள் 25.1% உம், பல்கர்கள் 11.6% உம் உள்ளனர். இவர்களோடு, ஒசெட்டியர்கள், துருக்கியர், உக்ரேனியர், ஆர்மீனியர், கொரியர், செச்சென்கள் ஆகியோரும் குறைந்த அளவில் இக் குடியரசில் வாழ்கின்றனர்.